

|  |  |
| --- | --- |
| |  | | --- | | **16/11/2015**  **לכבוד**  **שמעון סודאי**  **שלום רב,**  **אני מבקש לברך אותך על התנדבותך לפעילות בעמותת אור ירוק**  **המאבק בתאונות הדרכים הוא משימה שחשיבותה עליונה, והצלת חיים היא השליחות המשמעותית ביותר שיכול אדם לקבל על עצמו.**  **מסגרת התנדבותך באור ירוק תזכה לחוש שוב ושוב את תחושת הסיפוק והטעם השמורות לאנשים המערבים עצמם בהצלת חיים. המאמץ להוריד את מספר ההרוגים בכבישים קשה ורצוף, אבל מניב פירות רבים, בדמותם של חיים צעירים רבים שניצלים, ונכויות וטראומות רבות מספור הנמנעות בזכות פעילות המתנדבים שאליהם אתה מצטרף.**  **חשיבות רבה נודעת גם לתנועת ההתנדבות הגוברת, המעלה את הנושא לקדמת סדר היום ועל ידי הפשלת שרוולים משותפת, נוטלת אחריות אישית ורואה ברכה בעמלה.**  **בספרות המוסר שבמקורותינו עומדים חז"ל על המתח שבין שני כוחות בסיסיים שהם תכונות היסוד של הנפש, ומהם נגזרות כל שאר התכונות: כוח הנטילה וכוח הנתינה. נטיית האנוש הטבעית היא ליטול עוד ועוד, בעוד שהנתינה מצטמצמת למעגלי האחריות המשפחתית הקרובים ביותר. היהדות מורה לנו להפוך את הסדר ולחזק את כוח הנתינה על חשבון כוח הנטילה, על ידי הרחבת מעגלי הנהנים מכוח הנתינה הקיים בתוכנו.**  **הצטרפותך להתנדבות באור ירוק מבטאת את ראיית עצמך כחלק מכלל, וכמי שחש אחריות כלפי הכלל, ולא רק כלפי עצמו, ועל כך הערכתי הרבה.  ישר כוח!**  **בברכה,**  **שמואל אבואב**  **מנכ"ל עמותת אור ירוק.** | |
|  |
|  |
|  |